CELEX: 32019D0593
Language: ro
Date: 2019-04-08 00:00:00
Title: Decizia (UE) 2019/593 a Consiliului din 8 aprilie 2019 privind încheierea, în numele Uniunii Europene, a Acordului de instituire a Fundației internaționale UE-ALC

12.4.2019   
               
               
                  RO
               
               
                  Jurnalul Oficial al Uniunii Europene
               
               
                  L 103/1
               
            
         DECIZIA (UE) 2019/593 A CONSILIULUI
         din 8 aprilie 2019
         privind încheierea, în numele Uniunii Europene, a Acordului de instituire a Fundației internaționale UE-ALC
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 37,
         având în vedere Tratatul privind funcționarea Uniunii Europene, în special articolul 209 alineatul (2) și articolul 212 alineatul (1), coroborate cu articolul 218 alineatul (6) al doilea paragraf litera (a) și cu articolul 218 alineatul (8) al doilea paragraf,
         având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
         având în vedere avizul Parlamentului European (1),
         întrucât:
         
                     (1)
                  
                  
                     În conformitate cu Decizia (UE) 2016/1873 a Consiliului (2), Acordul de instituire a Fundației Internaționale UE-ALC („acordul”) a fost semnat la 25 octombrie 2016, sub rezerva încheierii sale la o dată ulterioară.
                  
               
                     (2)
                  
                  
                     Acordul va institui Fundația UE-ALC ca organizație internațională cu personalitate juridică dee drept internațional public.
                  
               
                     (3)
                  
                  
                     Atunci când acționează în cadrul Fundației UE-ALC, Uniunea și statele sale membre ar trebui să-și coordonează pozițiile în conformitate cu tratatele și cu principiul cooperării loiale.
                  
               
                     (4)
                  
                  
                     Acordul ar trebui să fie aprobat,
                  
               ADOPTĂ PREZENTA DECIZIE:
         
            Articolul 1
            Acordul de instituire a Fundației internaționale UE-ALC se aprobă în numele Uniunii.
            Textul acordului este atașat la prezenta decizie.
         
         
            Articolul 2
            Președintele Consiliului desemnează persoana (persoanele) împuternicită (împuternicite) să depună, în numele Uniunii, instrumentul de ratificare prevăzut la articolul 24 din acord.
         
         
            Articolul 3
            Prezenta decizie intră în vigoare la data adoptării.
         
         
            Adoptată la Luxemburg, 8 aprilie 2019.
            
               
                  Pentru Consiliu
               
               
                  Președintele
               
               F. MOGHERINI
            
         
         
            (1)  Aprobarea din 4 octombrie 2017 (nepublicată încă în Jurnalul Oficial).
         
            (2)  Decizia (UE) 2016/1873 a Consiliului din 10 octombrie 2016 privind semnarea, în numele Uniunii Europene, a Acordului de instituire a Fundației internaționale UE-ALC (JO L 288, 22.10.2016, p. 1).